Artiklen er opdateret med dommen. Et ægtepar, der begge er beskyttet af navneforbud, er i dag i Retten i Aalborg blevet idømt betinget fængselsstraf samt millionbøde for omfattende momssvindel. Manden er idømt to års betinget fængsel, og kvinden er idømt et år og ni måneders betinget fængsel. Begge er idømt en bøde på 3,75 millioner kroner. Derudover skal de betale sagens omkostninger. De har begge valgt at anke dommen med henblik på frifindelse. Artikel fortsætter under video: Ægteparret er kendt for at drive en række højprofilerede virksomheder både i Nordjylland og andre steder i landet. Ifølge anklageskriftet har de to personer i perioden fra 2007 til 2010, som ejere, direktører og daglige ledere i tre virksomheder, undladt at betale moms ad flere omgange. Ifølge anklageskriftet skylder de to personer staten i alt 7.521.491 kroner i ubetalt moms. Anklagemyndigheden vil gå efter fængselsstraf og en bødestraf, som svarer til beløbet, de to personer ifølge anklageskriftet mangler at betale i moms. Med andre ord en bøde på 7,5 millioner kroner. Begge er tiltalt efter momslovens §81 og straffelovens §289. Overtrædelse af sidstnævnte paragraf har en straframme på op til otte års fængsel.
De er begge idømt betinget fængselsstraf og millionbøde for svindel med moms. De har anket dommen.